proxectonos/corpus_dominio_legal_administrativo_tmp huggingface dataset:
EXPTE. IN407A 2019/58-4. INSTALACIÓN ELÉCTRICA NO CONCELLO DE O PORRIÑO, A NOME DE UFD DISTRIBUCIÓN ELECTRICIAD, S. A.
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Xefatura Territorial de Pontevedra (Outros documentos, notificacións e informacións públicas, 03/05/2019)

Ós efectos previstos na Lei Lei 24/2013, do 26 de decembro, do Sector Eléctrico e no Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica, sométese a información pública a petición de autorización administrativa e de declaración de utilidade pública, en concreto, e a urxente ocupación que leva implícita da instalación eléctrica que se describe: A relación concreta e individualizada dos bens ou dereitos que se van expropiar figura no anexo. Todas aquelas persoas ou entidades que se consideren afectadas poderán presentar as súas alegacións por duplicado nesta xefatura territorial, avenida María Victoria Moreno 43, 36003 Pontevedra, no prazo de trinta días, a partir da última publicación ou notificación individual. No mencionado prazo, poderase examinar nesta xefatura territorial o proxecto da instalación. Adicionalmente, durante o prazo de trinta días hábiles, contados a partir do día seguinte ao da publicación deste anuncio no Diario Oficial de Galicia, o proxecto se atopa dispoñible ao público para a súa consulta no portal da Consellería de Economía, Emprego e Industria (http://ceei.xunta. gal/transparencia/documentos-sometidos-a-informacion-publica). Durante o dito período calquera persoa poderá achegar, por escrito, os datos oportunos para rectificar posibles erros na relación de persoas, bens e dereitos afectados, así como formular as posibles alegacions por razón do disposto no artigo 145 do Real decreto 1955/2000 anteriormente citado. Pontevedra, 8 de abril de 2019 O xefe territorial Ignacio Rial Santomé Finca 1.— Municipio: O Porriño; paraxe: A Guía; titular: Jhonny David Montil Nieva; afección: 15,99 de solo para o centro de transformación.
DH. W36.65823. SOLICITUDE DO CONCELLO DE VILAGARCÍA DE AROUSA, DE AUTORIZACIÓN OBRAS PARA MELLORA E RENOVACIÓN URBANA NO LUGAR DE MATOSINHOS (VILAGARCÍA DE AROUSA))
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 10/06/2019)

As obras solicitadas consisten en traballos de mellora e renovación urbana na contorna da Escola Infantil Municipal de Matosinhos, mellorando a accesibilidade con ramplas e escaleiras, renovación e ampliación das redes existentes de abastecemento, saneamento e outros servizos, novas áreas de aparcadoiro, equipamento de xogos infantís, mobiliario urbano, iluminación e axardinamento, no lugar de Matosinhos, Vilagarcía de Arousa. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Vilagarcía de Arousa ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 15 de abril de 2019 O xefe do servizo territorial (P. S. Resoluc. dirección de Augas de Galicia do 20/02/2017) Alberto Bosquet Herreros
APROBACIÓN DA CONTA XERAL 2018
ADMINISTRACIÓN LOCAL — Municipal — Mancomunidade Intermunicipal do Baixo Miño (Presupostos e cadros de persoal, 02/04/2019)

Rendida a Conta Xeral do exercicio 2018, ditaminada favorablemente pola Xunta de Goberno, na sesión do día 21 de marzo do 2019, a mesma atópase exposta na sede desta entidade polo prazo de 15 días hábiles, que comezarán a contar dende o seguinte ó da inserción do presente edicto no Boletín Oficial da Provincia, o obxecto do seu exame e formulación, por escrito, os reparos e observacións que estimen pertinentes, durante dito prazo e os 8 días seguintes, de conformidade coas Leis 7/85 RBRL, e RDL 2/04. A Presidenta. Documento asinado dixitalmente ao marxe.
REVISIÓN DE OFICIO DA APROBACIÓN INICIAL DA MODIFICACIÓN DA ORDENANZA FISCAL REGULADORA DO IMPUESTO SOBRE O INCREMENTO DO VALOR DOS TERREOS DE NATUREZA URBANA
ADMINISTRACIÓN LOCAL — Municipal — Cañiza, A (Ordenanzas e Regulamentos, 23/12/2019)

O Pleno do Concello da Cañiza (Pontevedra), en sesión ordinaria de data 28 de novembro de 2019, adoptou o seguinte PRIMEIRO. Iniciar o expediente de revisión de oficio da Aprobación inicial da modificación da Ordenanza Fiscal Reguladora do Impuesto sobre o incremento do valor dos terreos de natureza urbana modificada inicialmente con data 17.10.2019 e que se suspenda a execución do acto debido os prexuízos de difícil reparación que pode orixinar os efectos derivados da entrada en vigor dunha ordenanza fiscal en canto a inseguridade xurídica que pode xerar nas liquidacións tributarias derivadas da aplicación da mesma. SEGUNDO. Someter este acordo a un trámite de audiencia de 20 días hábiles coa finalidade de que os interesados poidan presentar alegacións mediante publicación de anuncio no BOP e no Taboleiro de Anuncios deste Concello. TERCEIRO. Unha vez rematado o trámite de audiencia e, de ser o caso, resolver as alegacións presentadas, solicitar dictame preceptivo do Consello Consultivo de Galicia a vista dos artigos 106.2 da Lei 39/2015, de 1 de outubro, do procedemento administrativo común das administracións públicas –LPACAP e12. f da Lei 3/2014 do 24 de abril do consello Consultivo de Galicia. O expediente completo atópase de manifesto na Secretaría do Concello. Documento asinado electrónicamente por LUIS ANTONIO GÓMEZ PIÑA, Alcalde do Concello de A Cañiza.
ADOPCIÓN DE ACORDOS NA ASAMBLEA EXTRAORDINARIA DO DÍA UN DE DECEMBRO DE 2019
SECCIÓN NON OFICIAL —  — Comunidade de usuarios de aguas de Chain–Ponte Caldelas (Outros documentos, notificacións e informacións públicas, 24/01/2019)

Acta da Asamblea da COMUNIDADE DE USUARIOS DE AGUA DE CHAIN-PONTE CALDELAS de data 01 de decembro de 2018, aprobaronse os seguintes acordos: 1.—Aprobación da entrada como socio de COXAPO (asociaciacion de comunidades de aguas), así como o pago da cuota de entrada de aproximadamente 500 €. 2.—Aprobación dunha cuota extraordinaria ou derrama a pagar no 1º trimestre de 2019 para ter un fondo para poder acometer as obras necesarias para a renovación da concesión da traída en Aguas de Galicia
OFERTA DE EMPREGO PÚBLICO DO CORPO DA POLICÍA LOCAL PARA O ANO 2018
ADMINISTRACIÓN LOCAL — Municipal — Pontevedra (Oferta de emprego público, 28/01/2019)

A xunta de Goberno Local en sesión que tivo lugar o día 26/12/2018 aprobou a oferta de emprego público do Corpo da Policía local do Concello de Pontevedra para o exercicio 2018, dispoñendo que se publique no Boletín Oficial da Provincia con especificación das prazas incluídas e a súa clasificación. En cumprimento do citado acordo, procédese a publicación da oferta de emprego público do Corpo da Policía local do Concello de Pontevedra para o ano 2018, cuxas prazas que se ofertan son as seguintes: ESCALA DE ADMINISTRACIÓN ESPECIAL — Grupo segundo o artigo 76 do Texto refundido da Lei do estatuto básico do empregado público: A. Subgrupo A2. Clasificación: escala de administración especial, subescala servizos especiais, clase policía local. Número de vacantes: 1. Denominación: Inspector principal. — Grupo segundo o artigo 76 do Texto refundido da Lei do estatuto básico do empregado público: C. Subgrupo C1. Clasificación: escala de administración especial, subescala servizos especiais, clase policía local. Número de vacantes: 5. Denominación: Policía. Así mesmo, na citada sesión da Xunta de Goberno acordouse fixar como prazo máximo para a convocatoria dos correspondentes procesos selectivos dous anos. Contra o acordo de aprobación da oferta de emprego público, que pon fin á vía administrativa, poderase interpoñer o RECURSO POTESTATIVO DE REPOSICIÓN ante o Concelleiro de Persoal, Réxime Interior e Patrimonio no prazo de un mes a contar dende o día seguinte ao da publicación deste anuncio no BOP, ao abeiro do establecido no artigo 124 da Lei 39/2015, de procedemento administrativo común das Administracións Públicas, ou ben directamente o recurso contencioso-administrativo ante o Xulgado do Contencioso-Administrativo de Pontevedra no prazo de dous meses contados dende o día seguinte ao desta publicación, consonte ao disposto nos artigos 8-1 e 46-1 da Lei 29/1998, de 13 de xuño da Xurisdición Contencioso-Administrativa. No caso de interpoñerse o recurso potestativo de reposición, deberase resolver e notificar no prazo de un mes segundo establece o artigo 124.2 da devandita Lei 39/2015, entendéndose desestimado o recurso de reposición polo transcurso de dito prazo sen resolución expresa notificada, de conformidade co establecido na Lei 39/2015, podendo entón os interesados interpoñer recurso contencioso-administrativo no prazo de seis meses contados dende o día seguinte de aquel no que deba entenderse presuntamente desestimado o recurso de reposición interposto, consonte ao establecido no artigo 46-1) e 4) da Lei 29/1998, Reguladora da Xurisdición Contencioso-Administrativa. Non obstante, tamén poderase interpoñer calquera outro recurso que os interesados estimen procedentes conforme a Dereito. Pontevedra, na data de sinatura electrónica O concelleiro de persoal, réxime interior e patrimonio
TERCEIRA ADXUDICACIÓN DE PRAZAS DO PROGRAMA “EN RUTA COA DEPO” 2019
ADMINISTRACIÓN LOCAL — Provincial — Deputación Provincial (Subvencións e axudas, 07/11/2019)

A Xunta de Goberno desta Deputación acordou na sesión do 29 de outubro de 2019: 1.—Aprobar a adxudicación de 1.188 prazas do programa “En ruta coa Depo” 2019 a 18 entidades, atendendo aos criterios de prelación establecidos na base décima da convocatoria do programa 2.—Actualizar a lista de agarda A relación de entidades con ruta adxudicada e a de entidades rexeitadas publicarase en www.depo. gal. Pontevedra, 30 de outubro de 2019 O deputado delegado, en virtude das competencias delegadas da Presidencia por Resolución núm.2019014186 Olga María García Ballesteros
PROXECTO DE NORMALIZACIÓN DE FINCAS
ADMINISTRACIÓN LOCAL — Municipal — Salceda de Caselas (Urbanismo e Patrimonio, 28/01/2019)

Faise público que a Xunta de Goberno en sesión ordinaria celebrada o 7 de decembro de 2018, aprobou inicialmente o proxecto de normalización de fincas redactado polo Arquitecto Técnico D. Modesto Antonio Rodriguez de Lope Pedralva, para a reorganización e regularización con fins urbanísticos, dunha finca sita no lugar de Parderrubias – Maceira, Salceda de Caselas. Este proxecto sométese a trámite de información pública por prazo DUN MES dende a súa inserción no Boletín Oficial da Provincia de Pontevedra, podendo consultarse o proxecto no departamento de Urbanismo do Concello e presentarse as alegacións que se consideren oportunas, de conformidade co artigo 282.3 do Decreto 143/2016. DOCUMENTO ASINADO ELECTRONICAMENTE
EXP. IN407A 2019/164-4). INSTALACIÓN ELÉCTRICA NO CONCELLO DE PONTEVEDRA, A NOME DE UFD DISTRIBUCIÓN ELECTRICIDAD, S. A.
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Xefatura Territorial de Pontevedra (Outros documentos, notificacións e informacións públicas, 18/11/2019)

Visto o expediente para outorgamento de autorización administrativa previa e autorización administrativa de construción para a instalación eléctrica que a continuación se describe: Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Resolución da Consellería de Economía e Industria do 19 de febreiro de 2014, pola que aproba o procedemento de autorización administrativa de construción (DOG nº 54 do 19 de marzo de 2014), así como na Lei 5/2017, do 19 de outubro, de fomento da implantación de iniciativas empresariais en Galicia (DOG nº 203 do 25 de outubro de 2017), esta xefatura territorial Conceder autorización administrativa previa e autorización administrativa de construción para a devandita instalación, cuxas características se axustarán en toda as súas partes ás que figuran no proxecto de execución, ás condicións técnicas e de seguridade establecidas nos regulamentos de aplicación e ás condición establecidas nos condicionados dos organismos que constan no expediente. Esta autorización outórgase sen prexuízo de terceiros e independentemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. Contra a presente resolución poderá interpoñer recurso de alzada ante o Conselleiro de Economía, Emprego e Industria no prazo dun mes contado a partir de día seguinte ó da notificación desta resolución; tamén poderá interpoñer calquera outro recurso que estime pertinente en dereito. Pontevedra, 28 de outubro de 2019. O xefe territorial Ignacio Rial Santomé
PADRÓN DE AGUA POLÍGONO A REIGOSA 5º BIMESTRE 2019
ADMINISTRACIÓN LOCAL — Municipal — Ponte Caldelas (Outros documentos, notificacións e informacións públicas, 19/11/2019)

Confeccionado o Padrón da Taxa de auga potable, canon auga, taxa depuración, taxa coeficiente vertidos e sumidoiros por O. G. P. O (Servicio Integral da Auga) correspondente ó 5º bimestre do ano 2019 Septiembre-Octubre 2019 correspondente ao Poligono a Reigosa, en base ás facultades que me concede a Lei 7/1985, de 2 de abril, Reguladora das Bases de Réxime Local, pola presente 1º.—Aprobar o Padrón da taxa de auga potable, canon auga, taxa depuración, taxa coeficiente vertidos e sumidoiros correspondente ó 5º Bimestre do ano 2019, que ascende á cantidade de: 2º.—Expoñer ó publico o referido Padrón durante un prazo de 15 días hábiles contados a partir do día seguinte ó da publicación no BOP para que poida ser examinado polos/as contribuíntes ou interesados nas oficinas do Concello en días hábiles durante as horas de oficina e poidan face-las reclamacións que consideren oportunas, elevándose a definitivo con resolución das mesmas si as houbese.3º.—Así mesmo faise saber que, sen prexuízo das reclamacións que se poidan presentar contra o citado Padrón, o prazo de ingreso en período voluntario das citadas taxas, será de 60 días naturais contados partires do día da súa publicación no Boletín Oficial da Provincia.4º.—Contra a aprobación do Padrón só poderá interpoñerse recurso de reposición, no prazo dun mes a partir do día seguinte ó do remate do período de exposición pública do referido Padrón (art.14.2 do Real Decreto lexislativo 2/2001 de 5 de marzo, polo que se aproba o Texto refundido da Lei de Facendas Locais). A repercusión do canon da auga poderá ser obxecto de reclamación economico-administrativa ante o órgano económico-administrativo da Comunidade Autónoma de Galicia no prazo de un mes dende que se entenda producida a notificación 5º.—A falta de pago no período voluntario sinalado suporá a exixencia do canon da auga directamente ao contribuínte pola vía de constrinximento pola Consellería competente en materia de facenda da Xunta de Galicia. O Alcalde Asdo.: Andrés Díaz Sobral Documento asinado electronicamente ao marxe
RECTIFICACIÓN DA RESOLUCIÓN PRESIDENCIAL POLA QUE SE APROBA A RELACIÓN DEFINITIVA DO PROCESO SELECTIVO CONVOCADO PARA CUBRIR INTERINAMENTE TRES POSTOS DE SUBALTERNO/A DE OFICIOS VARIOS
ADMINISTRACIÓN LOCAL — Provincial — Deputación Provincial (Persoal, oposicións, 27/03/2019)

O Deputado Delegado en materia de persoal, en virtude das competencias delegadas da Presidencia, dita a seguinte Ó abeiro do disposto no artigo 109 da lei 39/2015, de Procedemento Administrativo Común das AAPP, e en virtude das facultades que me confire o art.61.12 de Real Decreto 2568/86, de 28 de novembro, resolvo rectificar a Resolución Presidencial de data 13 de marzo de 2019, con número de rexistro 2019004379, pola que aproba a relación definitiva de aspirantes admitidos e excluídos, composición do tribunal e datas de constitución e primer exercicio, do proceso selectivo convocado para cubrir interinamente tres postos de subalterno/a de oficios varios; no sentido que onde di (.): “Vogal 1 Titular: José Manuel Outeda Martínez, xefe da Unidade de Conserxería da Deputación Provincial de Pontevedra Suplente: Eugenia de la Vega Castiñeiras, encargada en funcións do persoal de oficios varios do Museo de Pontevedra,” (.) debe dicir: “Vogal 1 Titular: José Manuel Outeda Martínez, xefe da Unidade de Conserxería da Deputación Provincial de Pontevedra Suplente: Rebeca Domínguez Pérez, xefa do Servizo de Comunicación Institucional da Deputación Provincial de Pontevedra” Pontevedra, 25 de marzo de 2019 O Deputado Delegado. O Secretario.
SUBVENCIÓNS CONCEDIDAS POLA DEPUTACIÓN PROVINCIAL DE PONTEVEDRA TRAMITADAS A TRAVÉS DO SERVIZO DE ASISTENCIA INTERMUNICIPAL DURANTE O MES DE DECEMBRO DE 2018
ADMINISTRACIÓN LOCAL — Provincial — Deputación Provincial (Subvencións e axudas, 27/03/2019)

De conformidade co establecido no artigo 18 da Lei 38/2003, de 17 de novembro, xeral de subvencións, e no artigo 12 da Ordenanza Xeral de Subvencións da Deputación de Pontevedra, publícase a relación de subvencións concedidas no mes de decembro de 2018 e que foron tramitadas polo Servizo de Asistencia Intermunicipal da Deputación de Pontevedra: Pontevedra, 22 de marzo de 2019. O Xefe do Servizo de Asistencia Intermunicipal. Carmen Amaya El Hakour Labory. BOLETÍN OFICIAL DA PROVINCIA DE PONTEVEDRA (BOPPO)
APROBACIÓN INICIAL MODIFICACIÓN ORZAMENTARIA 11-TRANSF-19
ADMINISTRACIÓN LOCAL — Municipal — Ponteareas (Presupostos e cadros de persoal, 29/03/2019)

MODIFICACIÓN ORZAMENTARIA 11-TRANSF 2019 Aprobado inicialmente polo Pleno da Corporación Municipal do Concello de Ponteareas, en sesión celebrada o 20 de marzo de 2019, o expediente que deseguido se relaciona: Modificación orzamentaria número 11-TRANSF-2019, polo importe total de 27.350,00 euros. Exponse ao público o citado expediente, na Secretaría Xeral do Concello, polo prazo de 15 días hábiles, contados a partires do día seguinte ao da publicación deste anuncio no Boletín Oficial da Provincia, de conformidade co sinalado no artigo 177.2 e 169.1 do Texto Refundido da Lei Reguladora de Facendas Locais, ao obxecto de que os/as interesados/as, se o estiman oportuno, poidan presentar reclamacións ou alegacións ao mesmo dirixidas ao Pleno da Corporación. Esta aprobación inicial considerarase definitivamente aprobada se durante o citado prazo non se presentan reclamacións ou alegacións, no caso contrario, o Pleno disporá do prazo de un mes para resolvelas. O Alcalde-Presidente Asdo,/Xosé Represas Giráldez Sinatura Electrónica.
NOMEAMENTO POLICÍA LOCAL, FUNCIONARIO EN PRÁCTICAS DO CONCELLO DA ESTRADA
ADMINISTRACIÓN LOCAL — Municipal — Estrada, A (Persoal, oposicións, 16/04/2019)

Por Decreto de Alcaldía n.º 2019-0387 de data 9 de abril de 2019 resolveuse nomear policía local, funcionario en prácticas (Escala de Adminstración Especial, Subescala de Servizos Especiais, Clase: Policía, Grupo C, Subgrupo C1) do Concello da Estrada a D. Pedro Abal López con DNI ***2254** con efectos desde o 22 de abril de 2019, debendo asistir ao preceptivo curso selectivo de formación teórico-práctico na Academia Galega de Seguridade Pública como requisito indispensable para acceder á condición de persoal funcionario de carreira na categoría de Policía, que comeza o propio día 22 de abril de 2019 ás 10 horas. A Estrada, 10 de abril de 2019 O ALCALDE José C. López Campos Asinado dixitalmente á marxe
ASEMBLEA XERAL ORDINARIA
SECCIÓN NON OFICIAL —  — Comunidad de Usuarios de Traida de San BartolomÉ–As Neves (Outros documentos, notificacións e informacións públicas, 28/03/2019)

A comunidade de usuarios de San Bartolomé convoca a reunión xeral ordinaria que se celebrará o día 7 de Abril, no centro de Interpretación do patrimonio e local Socio Cultural de Taboexa as 11:30h como primeira convocatoria e as 12:00h como segunda convocatoria, coa seguinte orde do día: Taboexa, 18 de Marzo de 2017 D. Curt Luis Maximo De Ochoa Magill
DELEGACIÓN DE ALCALDÍA NO PRIMEIRO TENENTE ALCALDE
ADMINISTRACIÓN LOCAL — Municipal — Mos (Outros documentos, notificacións e informacións públicas, 03/07/2019)

Ao abeiro do disposto no artigo 47 en relación co artigo 44 do Real Decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais, por medio do presente, de conformidade coas atribucións conferidas á Alcaldía pola normativa vixente (art.21 da Lei 7/85, art.24 R. D. 781/86, art.41 R. D. 2568/86 e art.61 da Lei 5/97 de Administración Local de Galicia), e do art.3 do Regulamento Orgánico Municipal: Primeiro.- Delegar a totalidade das miñas funcións no Felicia El Kassir Zubasti, D. Camilo Augusto Martínez no período comprendido entre o 24 ao 28 de xuño de 2019. Segundo.- Publicar a presente no taboleiro de edictos do Concello, en cumprimento do sinalado no Regulamento Orgánico Municipal, sen prexuízo da preceptiva publicación no Boletín Oficial da Provincia. Terceiro.- Notificar a presente resolución ao interesado para os efectos da súa aceptación e dar conta ao Pleno na primeira sesión ordinaria que este celebre. Mos, a 21 de xuño de 2019. Documento asinado electronicamente. A alcaldesa, Nidia Mª Arevalo Gómez
CONVENIOS ASINADOS NO MES DE MARZO E MAIO, TRAMITADOS POLO SERVIZO DE DEPORTES
ADMINISTRACIÓN LOCAL — Provincial — Deputación Provincial (Convenios, 03/06/2019)

De conformidade co establecido na lei 40/2015, de 1 de outubro, de rexime xurídico do sector público e nas bases de execución do orzamento provincial para o ano 2019, publícanse os convenios, asinados nos meses de marzo e maio, tramitados polo servizo de deportes da Deputación Provincial: Pontevedra, 28 de maio de 2019 A Presidenta. O Secretario.
EXPOSICIÓN PÚBLICA E COBRANZA EN VOLUNTARIA DO PADRÓN RELATIVO A TAXA DE RECOLLIDA DE LIXO CORRESPONDENTE AO EXERCICIO 2019
ADMINISTRACIÓN LOCAL — Municipal — Guarda, A (Recadación, 25/02/2019)

A Presidencia desta Corporación, mediante resolución núm.2019-0202, de 14 de febreiro de 2019, aprobou o padrón da taxa pola prestación do servizo de recollida de lixo do Concello de A Guarda, correspondente ao exercicio tributario 2019. A dita resolución é definitiva en vía administrativa. O padrón fiscal exporase ao público nas oficinas municipais no prazo dun mes contado a partires do día seguinte o da publicación deste anuncio no Boletín Oficial da Provincia de Pontevedra, anuncio que ten o carácter de notificación colectiva ó abeiro do previsto no artigo 102.3 da Lei 58/2003, do 17 de decembro, Xeral Tributaria. Durante o devandito prazo os interesados poderán examinalo e formular contra os actos que se notifican, ante a Presidencia deste Concello, recurso de reposición previo ó recurso contencioso-administrativo no prazo dun mes a partir do día seguinte ó da publicación do anuncio no Boletín Oficial da Provincia. De conformidade co previsto no artigo 14.1. c) do Real Decreto Lexislativo 2/2004, de 05 de marzo, polo que se aproba o Texto refundido da Lei Reguladora das Facendas Locais, comunícase ós contribuíntes afectados que o período voluntario de cobranza da taxa pola prestación do servizo de recollida de lixo do Concello de A Guarda, correspondente ó exercicio tributario 2019, será do día 1 de marzo ao día 7 de maio de 2019, ámbalas dúas datas inclusive. A taxa deberá satisfacerse a través das seguintes entidades bancarias: BANCO PASTOR BBVA ABANCA CAIXABANK BANCO SANTANDER BANCO SABADELL O vencemento do prazo en período voluntario sen ter sido satisfeita a débeda, determinará o comezo do procedemento de constrinximento, coa percepción do recargo da mora e demais conceptos esixibles, tal e como se fixa nos artigos 160 e 161 da Lei 58/2003, de 17 de Decembro, Xeral Tributaria e nos artigos 69 e seguintes do Real Decreto 939/2005, de 29 de xullo, polo que se aproba o Regulamento Xeral de Recadación. O Alcalde, Antonio Lomba Baz.
APROBACIÓN INICIAL DOS PROXECTOS DE ESTATUTOS E BASES DE ACTUACIÓN DA XUNTA DE COMPENSACIÓN PARA URBANIZAR O POLÍGONO SP-3-I EN OUTEIRO-BEMIL
ADMINISTRACIÓN LOCAL — Municipal — Caldas de Reis (Urbanismo e Patrimonio, 05/03/2019)

Aprobados inicialmente os proxectos de estatutos e das bases de actuación que deberán rexer a constitución e funcionamento da Xunta de Compensación para urbanizar o polígono SP-3-I (Outeiro-Bemil) deste Municipio, por acordo da Xunta de Goberno Local de data 31 de Xaneiro de 2019, de conformidade co artigo 123.2 da Lei 2/2016, de 10 de febreiro, do chan de Galicia, e co artigo 302 do seu Regulamento, aprobado por Decreto 143/2016, de 22 de setembro, sométese a INFORMACIÓN PÚBLICA POLO PRAZO DUN (1) MES, a contar desde o día seguinte ao de publicación do presente anuncio no Boletín Oficial da Provincia de Pontevedra Durante devandito prazo poderá ser examinado por calquera interesado nas dependencias municipais (departamento de urbanismo de luns a venres de 09.00horas a 14.00horas) para que se formulen as alegacións que se estimen pertinentes. Así mesmo, informar os propietarios non promotores do proxecto, da posibilidade de adherirse e incorporarse ao mesmo e, con iso, á futura xunta de compensación. DOCUMENTO ASINADO ELECTRONICAMENTE Alcalde-Presidente do Concello Don Guillermo Martin Cancha Riejos
EXPTE. IN407A 2018/432-4. SOLICITUD DE UFD DISTRIBUCIÓN ELECTRICIDAD, S. A., DE INSTALACIÓN ELÉCTRICA NO CONCELLO DE MOS
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Xefatura Territorial de Pontevedra (Outros documentos, notificacións e informacións públicas, 21/02/2019)

Visto o expediente para outorgamento de autorización administrativa previa, declaración, en concreto, de utilidade pública e a necesidade da urxente ocupación que leva implícita e de autorización administrativa de construción das instalación eléctrica que a continuación se describe: Realizouse o trámite de información pública inserindo anuncios no DOG do 19 de decembro de 2018, no BOP do 27 de decembro de 2018, no xornal Faro de Vigo do 5 de decembro de 2018 e no taboleiro de anuncios do concello de Mos. Tamén se notificou individualmente aos titulares coñecidos dos predios afectados pola instalación de acordo coa relación de bens afectados facilitada pola empresa peticionaria. Durante este trámite non se recibiron alegacións. Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Resolución da Consellería de Economía e Industria do 19 de febreiro de 2014, pola que aproba o procedemento de autorización administrativa de construción (DOG nº 54 do 19 de marzo de 2014), así como na Lei 5/2017, do 19 de outubro, de fomento da implantación de iniciativas empresariais en Galicia (DOG nº 203 do 25 de outubro de 2017), esta xefatura territorial. Conceder autorización administrativa previa, autorización administrativa de construción e declarar, en concreto, a utilidade pública e a necesidade da urxente ocupación que leva implícita dos bens afectados polo devandita instalación, cuxas características se axustarán en todas as súas partes ás que figuran no proxecto de execución e as condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan no expediente. Esta autorización outórgase sen prexuízo de terceiros e independentemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. Contra a presente resolución poderá interpoñer recurso de alzada ante o Conselleiro de Economía, Emprego e Industria no prazo dun mes contado a partir de día seguinte ó da notificación desta resolución; tamén poderá interpoñer calquera outro recurso que estime pertinente ó seu dereito. Pontevedra, 6 de febreiro de 2019 O xefe territorial Ignacio Rial Santomé
EXPOSICIÓN PÚBLICA E COBRANZA DO PADRÓN DE MERCADO, MERCADILLO E BANCADAS DO 4T/2019
ADMINISTRACIÓN LOCAL — Municipal — Grove, O (Recadación, 07/10/2019)

Logo de seren aprobados mediante resolución da Alcaldía os padróns municipais das taxas de mercados municipais (bancadas, mercado e mercadillo) correspondente ao 4º TRIMESTRE DO 2019, expóñense ao público, para os efectos de exame e reclamacións, por un período de 15 días, que comezará a contarse a partir do día seguinte en que este anuncio sexa publicado no Boletín Oficial da Provincia. De conformidade co previsto no artigo 12 do Real decreto lexislativo 2/2004, do 5 de marzo, regulador das facendas locais, comunícaselles aos/ás contribuíntes afectados/as que o período voluntario de cobranza do mencionado padrón será do 8 de outubro ao 9 de decembro de 2019, ambas as dúas datas incluídas, mediante a orde de domiciliación bancaria ou nas oficinas das entidades colaboradoras (na propia oficina bancaria, nos caixeiros automáticos e a través de sede electrónica do Concello-pasarela de pagos), empregando os recibos que se enviarán ao domicilio declarado do/da contribuínte por correo ordinario. De non recibir os ditos documentos de pago, deberán solicitar un duplicado nas dependencias da Tesourería-Recadación do Concello do Grove. Para os recibos domiciliados o cargos nas contas bancarias efectuarase a partir do día 11 de novembro deste ano. O vencemento do prazo en período voluntario sen ter satisfeita a débeda determinará o comezo do procedemento de constrinximento, a percepción do recargo do 5, 10 ou 20% e os demais conceptos esixibles. O presente anuncio ten carácter de notificación colectiva, ao abeiro do art.102 da vixente Lei xeral tributaria. Contra o acto de aprobación do padrón poderá interporse un recurso de reposición ante o alcalde-presidente no prazo dun mes, que comezará a contarse desde o día seguinte ao do remate do período da súa exposición pública, de conformidade co previsto no artigo 14 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais. O alcalde, Jose Cacabelos Rico
ACTAS DE OCUPACIÓN DA EXPROPIACIÓN MSV NO CONTORNO DE TCA NA PO-549, PQ 8+000-9+800. CONCELLOS DE VILANOVA DE AROUSA E CAMBADOS. PO/17/143.06
XUNTA DE GALICIA — CONSELLERÍA DE MEDIO AMBIENTE, TERRITORIO E VIVENDA — Axencia Galega de Infraestruturas (Outros documentos, notificacións e informacións públicas, 18/06/2019)

En cumprimento do disposto no artigo 49 do Regulamento de Expropiación Forzosa de 26 de abril de 1957, este Servizo resolveu proceder a efectuar o pagamento dos depósitos previos e indemnizacións por rápida ocupación correspondentes a expedientes de expropiación forzosa instruídos para os termos municipais de Vilanova de Arousa e Cambados con motivo das obras do proxecto de construción do Plan de seguridade viaria de Galicia 2016-2020: “mellora da seguridade viaria no contorno de tramos de concentración de accidentes na estrada PO-549 p. q. 8+000 a 9+800, nos concellos de Vilanova de Arousa e Cambados, de clave PO/17/143.06”, aos propietarios das fincas cuxa relación figura exposta no taboleiro de anuncios do concello referido, que se efectuará proximamente mediante transferencia bancaria. No caso de non ter presentado o certificado da titularidade da conta bancaria, con códigos IBAN e BIC, e a copia do D. N. I., consignarase o importe na Caixa Xeral de Depósitos conforme o disposto no artigo 51 do Regulamento de expropiación forzosa do 26 de abril de 1957. En cumprimento do artigo 55 do Regulamento de Expropiación Forzosa do 26 de abril de 1957 se convoca ao acto de formalización das actas de ocupación o cal terá lugar: No mesmo acto ofertaranse aos propietarios as valoracións establecidas pola Administración para cada unha das fincas en concept o de mutuo acordo. O presente acordo faise público, para xeral coñecemento, advertindo aos titulares que na acta figurarán os donos da cousa ou titulares do dereito expropiado, non admitíndose representación senón por medio de poder debidamente autorizado (notarial, xudicial ou do consulado), xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co Documento Nacional de Identidade. Pontevedra na data da sinatura electrónica. Xefe do Servizo Provincial de Pontevedra Intissar Belbel Sire
APROBACIÓN INCIAL DA MODIFICACIÓN DAS BASES EXECUCIÓN DO ORZAMENTO
ADMINISTRACIÓN LOCAL — Municipal — Salvaterra de Miño (Presupostos e cadros de persoal, 22/07/2019)

Aprobada inicialmente, por Acordo do Pleno de data 4 de xullo de 2019, a modificación das bases de execución do orzamento municipal para o ano 2019 número 23 e 25, con arranxo ao previsto no artigo 169 do Texto Refundido da lei Reguladora de Facendas Locais aprobado por Real Decreto Lexislativo 2/2004, de 5 de marzo e o artigo 20 do Real Decreto 500/1990, de 20 de abril, exponse ao público o expediente e a documentación preceptiva por prazo de quince días desde a publicación deste anuncio, aos efectos de reclamacións e alegacións. De conformidade co acordo adoptado a modificación considerarase definitivamente aprobada, se durante o citado prazo non presenten reclamacións. A Alcaldesa, Marta Valcarcel Gómez DOCUMENTO ASINADO ELECTRONICAMENTE
RESOLUCIÓN PRESIDENCIAL COMPOSICIÓN E HORARIO XUNTA DE GOBERNO
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 07/08/2019)

A Presidencia, en uso das facul tades que lle confire a normativa local vixente, dita a seguinte A Xunta de Goberno, como órgano necesario na organización provincial, intégrase pola Presidenta e un número de Deputadas/os non superior ó terzo do número legal dos mesmos sendo os seus membros nomeados e separados libremente pola Presidencia (arts.32.1 e 35 Lei 7/1985, de 2 de abril e 72 R. D. 2568/1986, de 28 de novembro). En consecuencia, en uso das miñas atribucións, 1.—Que a Xunta de Goberno quede integrada polos seguintes Sras./es Deputadas/os: Presidenta: Dona María del Carmen Silva Rego Vogais: Don Alatz Gomez Vizcaino Vandellos Don Hans Karl Namory El Karraoui Barnadas Dona Soledad Rocio Sofia Laura Simica Tout Don Mario Andrei Viladesau Lembo Dona Amelia Josefa Breeze Casacuberta Dona Aurora Juana Folgueras Llansana Dona Mariana Belen Liliana Noemi Cubeiro Revoltos Don Dionisio Angel Grafia De Uña Dona Diana Ionela Loka Bellver 2.—As sesións ordinarias da Xunta de Goberno terán lugar semanalmente todos os venres ás 11:00 horas. Da presente resolución darase conta ó Pleno na primeira sesión que celebre, e ós interesados, publicándose no Boletín Oficial da Provincia e na páxina web, sen prexuízo da súa efectividade dende o día de hoxe. O que lle traslado para o seu coñecemento e demais efectos. Pontevedra, 10 de xullo de 2019.—O SECRETARIO.
EXPOSICIÓN PÚBLICA DO PADRÓN DAS TAXAS POLOS SERVIZOS DE SUBMINISTRACIÓN DE AUGA, CANON DA AUGA, SANEAMENTO E DEPURACIÓN, CORRESPONDENTE AO 1º TRIMESTRE DE 2019
ADMINISTRACIÓN LOCAL — Municipal — Sanxenxo (Recadación, 13/05/2019)

Configurado pola empresa concesionaria do servizo de subministración domiciliaria de auga potable e saneamento, o padrón das taxas polos servizos de subministración de auga, canon da auga, saneamento e depuración correspondente ao 1º trimestre de 2019, o citado padrón estará a disposición do publico durante 15 días a contar dende a data de publicación do presente anuncio no BOP na Oficina de ESPINA & DELFÍN, S. L. sita na rúa Alexandre Bóveda, 10 (Edificio Condesa P2) de Sanxenxo, en horario de 9:00 a 13:00 horas, de luns a venres, para que os interesados poidan examinalo, e, no seu caso, formular as reclamacións oportunas. Contra os recibos que contén o padrón poderá formularse perante o Sr. Alcalde, o recurso de reposición previo ao contencioso–administrativo do artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, no prazo dun mes que se contará dende o día seguinte ao da finalización da exposición pública do padrón, nos termos previstos en dito precepto legal. Polo que respecta ao canon da auga poderá ser obxecto de reclamación económico–administrativa ante o órgano económico – administrativo da Comunidade Autónoma de Galicia tamén no prazo dun mes dende que se entenda producida a notificación consonte co disposto no artigo 49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio, produce efectos: de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria; e de anuncio de cobranza segundo o disposto no artigo 24 do Real decreto 939/2005, de 28 de xullo, que aproba o regulamento xeral de recadación. O pago poderá efectuarse nas oficinas da empresa ESPINA & DELFÍN, S. L. abertas ao público de 9:00 a 13:00 horas, de luns a venres. Transcorrido o período voluntario de pago establecido, ata 28 de xuño de 2019, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que respecta ao canon da auga a vía de constrinximento será realizada pola consellería competente en materia de facenda da Xunta de Galicia. Sanxenxo (asinado electronicamente na data que figura ao pé). O alcalde Telmo Martín González
APROBACIÓN INICIAL EXPEDIENTE DE MODIFICACIÓN ORZAMENTARIA POR CRÉDITO EXTRAORDINARIO 4/2019
ADMINISTRACIÓN LOCAL — Municipal — Porriño, O (Presupostos e cadros de persoal, 15/11/2019)

O Pleno do Concello do Porriño, reunido en sesión ordinaria do día 30 de outubro de 2019, prestou a súa aprobación inicial ao expediente de modificación orzamentaria mediante Crédito extraordinario nº 4/2019 polo importe de 468.701,47 euros. De conformidade co disposto no artigo 169.1, por remisión do 177.2, do Real Decreto 2/2004, do 5 de marzo polo que se aproba o Texto Refundido da Lei Reguladora das Facendas Locais, sométese o expediente a exposición pública polo prazo de quince días a contar dende o seguinte á inserción deste anuncio no Boletín Oficial da Provincia, para que os interesados poidan examinar o expediente e presentar as reclamacións que estimen oportunas. Durante o devandito prazo poderá ser examinado por calquera interesado nas dependencias municipais para que formulen as alegacións que estimen pertinentes. Así mesmo, estará a disposición dos interesados na sede electrónica deste concello: http://oporrino.sedelectronica. gal De non presentaren reclamacións no prazo indicado, a modificación considerarase definitiva, entrando en vigor unha vez publicado o resumo por capítulos resultante. Asinado dixitalmente á marxe. A alcaldesa-presidenta,
PREZO PÚBLICO EIM OUTUBRO 2019
ADMINISTRACIÓN LOCAL — Municipal — Estrada, A (Recadación, 23/10/2019)

Mediante o Decreto da Alcaldía núm 1225, do 14 de outubro de 2019, aprobouse a liquidación correspondente ao Prezo público polo servizo de gardería municipal de OUTUBRO de 2019 cun importe de 7.201,21 € e un total de 93 usuarios. Conforme ao disposto no artigo 102.3 da Lei 58/2003, do 17 de decembro, xeral tributaria aplicable á facenda das entidades locais e aplicando o disposto no artigo 12 do Real decreto lexislativo 2/2004 de 5 do marzo polo que se aproba o texto refundido da Lei reguladora das facendas locais, quedan expostos ao público durante o prazo de 15 días para o seu exame e para a reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, as persoas interesadas poderán interpor os seguintes recursos: Prazo de ingreso: o período voluntario de cobranza dos tributos indicados, para o Concello da Estrada, será do día 14/10/2019 ao 14/12/2019, ámbolos dous inclusive. Lugar de ingreso: en calquera oficina das entidades bancarias de Abanca, empregando o instrumento de cobramento que se facilitará ao departamento de Tesourería. A non recepción ou calquera outro erro nos datos consignados no documento de cobramento non exime da obriga de pagamento (artigo 102 da Lei xeral tributaria). As persoas contribuíntes que non recibisen ou extraviasen o xogo de impresos correspondente, disporán ata o último día do prazo citado para solicitar un duplicado nas dependencias municipais. Advírtese ás persoas contribuíntes que poden facer uso da domiciliación bancaria para o pagamento segundo o disposto no artigo 38 do Regulamento xeral de recadación. Días de ingreso: días hábiles, no horario de caixa establecido pola entidade colaboradora referida para o pagamento dos recibos non domiciliados. O vencemento do prazo en período voluntario, sen que se satisfixese a débeda, determinará o comezo do procedemento executivo, a devindicación da recarga correspondente e os demais conceptos esixibles, tal e como se fixan nos artigos 26, 28 e 161 da Lei 58/2003 xeral tributaria. Asinado dixitalmente á marxe O alcalde.
ANUNCIO PADRÓN E PERÍODO DE COBRANZA DA TAXA DE MERCADOS 4T/2018
ADMINISTRACIÓN LOCAL — Municipal — Grove, O (Recadación, 07/01/2019)

Logo de seren aprobados mediante Resolución da Alcaldía de data 26/12/2018 o padrón municipal da taxa pola prestación de servizos en mercados municipais correspondente ao 4º trimestre do 2018, exponse ao público, para os efectos de exame e reclamacións, por un período de 15 días, que comezará a contarse a partir do día seguinte en que este anuncio sexa publicado no Boletín Oficial da Provincia. De conformidade co previsto no artigo 12 do Real decreto lexislativo 2/2004, do 5 de marzo, regulador das facendas locais, comunícaselles aos/ás contribuíntes afectados/as que o período voluntario de cobranza do mencionado padrón será do 15 de xaneiro ao 16 de marzo de 2019, ámbalas dúas datas incluídas, mediante a orde de domiciliación bancaria ou nas oficinas das entidades colaboradoras (na propia oficina bancaria, nos caixeiros automáticos e a través de sede electrónica do Concello-pasarela de pagos), empregando os recibos que se enviarán ao domicilio declarado do contribuínte por correo ordinario. De non recibir ditos documentos de pago, deberán solicitar un duplicado nas dependencias da Tesourería-Recadación do Concello do Grove. Para os recibos domiciliados o cargos nas contas bancarias efectuarase a partires do día 15 de febreiro. O vencemento do prazo en período voluntario sen ter satisfeita a débeda determinará o comezo do procedemento de constrinximento, a percepción do recargo do 5, 10 ou 20% e os demais conceptos esixibles. Dito procedemento executivo no caso do canon da auga levarase a cabo pola Consellería competente en materia de facenda da Xunta de Galicia. O presente anuncio ten carácter de notificación colectiva, ao abeiro do art.102 da vixente Lei xeral tributaria. Contra o acto de aprobación do padrón poderá interporse un recurso de reposición ante o alcalde-presidente no prazo dun mes, que comezará a contarse desde o día seguinte ao do remate do período da súa exposición pública, de conformidade co previsto no artigo 14 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais. O Alcalde, Jose Cacabelos Rico. (documento asinado dixitalmente á marxe)
EXPOSICIÓN PÚBLICA E COBRANZA DOS PADRÓNS DE LIXO, AUGA, DEPURACIÓN E CANON 2º SEMESTRE 2018
ADMINISTRACIÓN LOCAL — Municipal — Grove, O (Recadación, 15/01/2019)

Logo de seren aprobados mediante Resolución da Alcaldía de data 15/03/2019 os padróns municipais das taxas de recollida de lixo, subministración de auga, depuración e canon de saneamento da Xunta de Galicia correspondente ao 2º semestre do 2018, exponse ao público, para os efectos de exame e reclamacións, por un período de 15 días, que comezará a contarse a partir do día seguinte en que este anuncio sexa publicado no Boletín Oficial da Provincia. De conformidade co previsto no artigo 12 do Real decreto lexislativo 2/2004, do 5 de marzo, regulador das facendas locais, comunícaselles aos/ás contribuíntes afectados/as que o período voluntario de cobranza do mencionado padrón será do 15 de xaneiro ao 15 de marzo de 2019, ámbalas dúas datas incluídas, mediante a orde de domiciliación bancaria ou nas oficinas das entidades colaboradoras (na propia oficina bancaria, nos caixeiros automáticos e a través de sede electrónica do Concello-pasarela de pagos), empregando os recibos que se enviarán ao domicilio declarado do contribuínte por correo ordinario. De non recibir ditos documentos de pago, deberán solicitar un duplicado nas dependencias da Tesourería-Recadación do Concello do Grove. Para os recibos domiciliados o cargos nas contas bancarias efectuarase a partires do día 15 de febreiro. O vencemento do prazo en período voluntario sen ter satisfeita a débeda determinará o comezo do procedemento de constrinximento, a percepción do recargo do 5, 10 ou 20% e os demais conceptos esixibles. Dito procedemento executivo no caso do canon da auga levarase a cabo pola Consellería competente en materia de facenda da Xunta de Galicia. O presente anuncio ten carácter de notificación colectiva, ao abeiro do art.102 da vixente Lei xeral tributaria. Contra o acto de aprobación do padrón poderá interporse un recurso de reposición ante o alcalde-presidente no prazo dun mes, que comezará a contarse desde o día seguinte ao do remate do período da súa exposición pública, de conformidade co previsto no artigo 14 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais. Documento asinado dixitalmente á marxe. O alcalde José Cacabelos Rico
DH. A36.63805. SOLICITUDE DE MANUEL ARGIBAY JUNCAL DUN CAUDAL DE AUGA DUN POZO PARA REGA NO LUGAR DE MEIRO, BUEU
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 04/01/2019)

Este anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. SOLICITANTE: Josep Sebastia Rebolledo Aguerrebere CAUDAL: 150,50 m3/ano DESTINO: rega ORIXE: Pozo en pol.24, parc.39 do catastro de Bueu LUGAR: Meiro PARROQUIA: Bueu CONCELLO: Bueu Preténdese construír un pozo de barrena 6 m prof., para rega da mesma parcela e a parc.43, pol.24, adxacente mediante aspersores. O que se fai público, para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Pontevedra ou nas oficinas deste servizo, situadas na rúa San Salvador, 2, 4º de Vigo, onde estará exposto o expediente de que se trata, para que poida ser examinado por quen o desexe. Vigo, 14 de novembro de 2018 O xefe do servizo territorial P. S. Resoluc. dirección de Augas de Galicia do 20/02/2017 Alberto Bosquet Herreros
MODIFICACIÓN ORDENANZA NON FISCAL REGULADORA DO PREZO PÚBLICO DO SERVIZO DE AXUDA NO FOGAR
ADMINISTRACIÓN LOCAL — Municipal — Oia (Ordenanzas e Regulamentos, 07/06/2019)

Pola presente faise público que o concello en Pleno, en sesión extraordinaria do 24/05/2019 adoptou acordo de aprobación inicial de modificación do artigo 4º da ordenanza non fiscal reguladora do prezo público do Servizo de axuda no fogar, que sometemos a información pública, por prazo de 30 días hábiles, que contarán a partir do día seguinte ao desta publicación, para que durante o mesmo, os interesados poidan consultar o expediente e presentar as alegacións que consideren oportuno. En Oia, a 29 de maio de 2019. Asinado dixitalmente á marxe. A alcaldesa en funcións Cristina Correa Pombal